**5.5.2014**

**MERKKIPÄIVIEN HUOMIOIMISOHJEET**

**MUISTETTAVAT TOIMIJAT**

OAJ Päijät-Hämeen alueyhdistys muistaa jäsenyhdistysten puheenjohtajia, pääluottamusmiehiä sekä alueyhdistyksen hallituksen kokouksiin kutsuttavia henkilöitä heidän täyttäessään täysiä kymmeniä viidestäkymmenestä ikävuodesta lähtien tai jäädessään eläkkeelle. Alueyhdistyksen hallituksen kokoukseen kutsuttavia muistetaan myös, kun he jäävät pois hallituksen toiminnasta tai hallituskausi päättyy.

Toimistosihteeriä voidaan muistaa vuosittain joululahjalla ja/tai kevätlahjalla. Vuosikokouksen puheenjohtajalle ja sihteerille sekä vaikuttamistilaisuuksiin osallistuville yhteistyökumppaneille annetaan kiitokseksi pieni lahja.

**LAHJASUMMAT**

Merkkipäiviään viettävälle toimijalle hankitaan lahja, jonka arvo on:

* jäsenyhdistysten puheenjohtajat ja pääluottamusmiehet 30 €
* alueyhdistyksen hallituksen jäsenet, jotka jäävät pois toiminnasta 40 €
* syntymäpäiviään viettävät tai eläkkeelle siirtyvät alueyhdistyksen hallituksen jäsenet 30-60 €

**PÄÄTÖKSENTEKO MUISTAMISASIOISSA**

Ohjeista poikkeavista muistamisista päättää työvaliokunta. Myös muita, kuin muistamisohjeessa mainittuja toimijoita tai yhteistyökumppaneita voidaan muistaa harkinnan mukaan. Alueyhdistyksen hallitus hyväksyy erikseen erityisen arvokkaiden muistamisten hankinnat.

Ellei erikseen sovita muuta, muistamisten hankinnasta ja toimittamisesta lahjansaajille vastaa sihteeri. Työvaliokunta voi tapauskohtaisesti päättää poiketa aiemmin mainitusta lahjasummista, mikäli toimija on ollut mukana ammattiyhdistystoiminnassa erityisen kauan tai aktiivisesti tai hänellä on ollut toimihenkilötehtäviä. Yli 300 € arvoisia muistamisia ei pääsääntöisesti hankita.